CELEX: 52020DP0154
Language: da
Date: 2020-06-18 00:00:00
Title: Europa-Parlamentets afgørelse om ikke at gøre indsigelse mod Kommissionens delegerede forordning af 4. maj 2020 om fravigelse i 2020 fra Kommissionens delegerede forordning (EU) 2017/891 for så vidt angår frugt- og grøntsagssektoren og fra Kommissionens delegerede forordning (EU) 2016/1149 for så vidt angår vinsektoren i forbindelse med covid-19-pandemien (C(2020)02908 — 2020/2636(DEA))

8.9.2021   
            
            
               DA
            
            
               Den Europæiske Unions Tidende
            
            
               C 362/177
            
         
      P9_TA(2020)0154
      Afgørelse om ikke at gøre indsigelse mod en delegeret retsakt: støtte til frugt-, grøntsags- og vinsektoren i forbindelse med covid-19-pandemien
      Europa-Parlamentets afgørelse om ikke at gøre indsigelse mod Kommissionens delegerede forordning af 4. maj 2020 om fravigelse i 2020 fra Kommissionens delegerede forordning (EU) 2017/891 for så vidt angår frugt- og grøntsagssektoren og fra Kommissionens delegerede forordning (EU) 2016/1149 for så vidt angår vinsektoren i forbindelse med covid-19-pandemien (C(2020)02908 — 2020/2636(DEA))
      (2021/C 362/36)
      
         Europa-Parlamentet,
      
      
                  —
               
               
                  der henviser til Kommissionens delegerede forordning (C(2020)02908),
               
            
                  —
               
               
                  der henviser til Kommissionens skrivelse af 27. maj 2020, hvori Parlamentet anmodes om at erklære, at det ikke vil gøre indsigelse mod den delegerede forordning,
               
            
                  —
               
               
                  der henviser til skrivelse af 2. juni 2020 fra Udvalget om Landbrug og Udvikling af Landdistrikter til Udvalgsformandskonferencens formand,
               
            
                  —
               
               
                  der henviser til artikel 290 i traktaten om Den Europæiske Unions funktionsmåde,
               
            
                  —
               
               
                  der henviser til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 62, stk. 1, artikel 64, stk. 6, og artikel 115, stk. 5,
               
            
                  —
               
               
                  der henviser til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (2), særlig artikel 37, 53, 173 og artikel 227, stk. 5,
               
            
                  —
               
               
                  der henviser til forretningsordenens artikel 111, stk. 6,
               
            
                  —
               
               
                  der henviser til henstilling til afgørelse fra Udvalget om Landbrug og Udvikling af Landdistrikter,
               
            
                  A.
               
               
                  der henviser til, at alle medlemsstater og landbrugere i alle medlemsstater som følge af den nuværende covid-19-pandemi og de deraf følgende omfattende begrænsninger af bevægelsesfriheden er stødt på ekstraordinære vanskeligheder med hensyn til planlægningen og gennemførelsen af de støtteordninger, der er fastsat i artikel 32-38 i forordning (EU) nr. 1308/2013 for frugt- og grøntsagssektoren og i artikel 39-54 i samme forordning for vinsektoren;
               
            
                  B.
               
               
                  der henviser til, at situationen har medført økonomiske vanskeligheder, likviditetsproblemer, markedsforstyrrelser og alvorlige forstyrrelser i forsyningskæden i såvel frugt- og grøntsagssektoren som i vinsektoren;
               
            
                  C.
               
               
                  der henviser til, at producentorganisationer og sammenslutninger af producentorganisationer i frugt- og grøntsagssektoren i samtlige medlemsstater ligeledes er stødt på ekstraordinære vanskeligheder i forbindelse med planlægningen, forvaltningen og gennemførelsen af operationelle programmer, og at der i vinsektoren i vinproducerende medlemsstater er opstået vanskeligheder i forbindelse med planlægningen, forvaltningen og gennemførelsen af operationer under støtteprogrammer;
               
            
                  D.
               
               
                  der henviser til, at Kommissionen i betragtning af den hidtil usete karakter af denne kombination af omstændigheder har vedtaget bestemmelser, som skal tilsikre fleksibilitet og tillade, at der kan gøres undtagelser fra de delegerede forordninger, der finder anvendelse i såvel frugt- og grøntsagssektoren som i vinsektoren;
               
            
                  E.
               
               
                  der henviser til, at en hurtig gennemførelse af disse fleksibilitets- og undtagelsesforanstaltninger er af afgørende betydning for, at de kan fungere ordentligt og effektivt, når det drejer sig om dels at afhjælpe de vanskeligheder, der er forbundet med gennemførelsen af støtteordningerne i begge sektorer, dels at forhindre yderligere økonomiske tab, vurdere markedssituationen og tage hånd om forstyrrelserne i forsyningskæden i såvel frugt- og grøntsagssektoren som i vinsektoren;
               
            
               
                  1.
               
               
                  erklærer, at det ikke gør indsigelse mod den delegerede forordning;
               
            
               
                  2.
               
               
                  pålægger sin formand at sende denne afgørelse til Rådet og Kommissionen.
               
            
         (1)  EUT L 347 af 20.12.2013, s. 549.
      
         (2)  EUT L 347 af 20.12.2013, s. 671.